劉以達詳述俞琤如何用5分鐘創出達明一派 初見一句教誨銘記40年
由劉以達與黃耀明組成的達明一派,在1985年正式組成,雖然中間經歷過分分合合,但他們的音樂風格、作品內容在當代是相當前衛有個性,在樂壇佔一重要地位。而時至今日,二人仍然是拍檔,21年更舉行了《達明一派REPLAY LIVE 2021演唱會》。
不少人都知道「達明一派」的命名來自資深廣播人俞琤,近日適逢她的70大壽,一眾圈中好友在剛結業的名人蒲點SEVVA舉行派對,林青霞、周慧敏、容祖兒等眾星到賀,達明一派亦都在席。
劉以達貼上當晚的合照,並撰長文講述俞琤如何用5分鐘創造出「達明一派」,並謂:「你或者以為,以上只係一個香港樂壇嘅神話。以下,係我親身經歷。」他講到組成前以及三位首次見面的情況,84年劉以達在雜誌登廣告找歌手合作,成就了達與明的首次見面,之後開始錄Demo,並找潘源良為《繼續追尋》填詞,歌曲亦有在電台播放,其後二人膽粗粗約俞琤在尖東新世界中心見面。
劉以達說:「俞琤叫我哋上去飲杯啡,其實佢係超級大忙人,邊得閒陪我哋兩條𡃁仔坐,於是我哋把握時間,坐低第一分鐘稍微自我介紹,就打開天窗表明心跡:『我哋想入行,試下做一啲另類嘅粵語流行曲。』第二分鐘,俞琤就回應:『我聽過《繼續追尋》,好好呀,有獨特風格。你兩個人嘅組合,就叫做達明一派,呢個名係一種祝福、加上一啲期許,希望你哋堅持風格,自成一派!』第三分鐘,俞琤問我哋有無簽約,『仲未,淨係派咗demo畀唱片公司。』哦!第三分鐘,俞琤就撥輪,『喂,畫子,咁咁咁⋯⋯就係咁,兩個後生仔交畀你。』第四分鐘,寶麗金製作部揸fit人關維麟(畫子)已經同俞琤安排好見我哋。第五分鐘,見我哋仲好似夢遊緊,俞琤就一言嚇醒:『你哋如果一事無成,達明一派呢個名就會好造作,你哋會受唔起!』」
然後便是大家都知道的故事,不過劉以達說,他在打後接近40年的日子,都刻骨銘心地記住俞琤在第五分鐘說的這番話,又坦言:「如果無呢5分鐘,就無達明一派。」最後他引用《青春殘酷物語》及《繼續追尋》兩首歌,贈予俞琤,並說:「青春殘酷,怎來得及細訴;繼續追尋,仍看不到您蒼老,多謝YT!!!」